羅萬程

羅萬程（），字時騰，號鵬雲，江西建昌府廣昌縣人，民籍，明朝政治人物。

 生平 
萬曆四年（1576年）丙子科江西鄉試第八十九名，萬曆八年（1580年）庚辰科會試第五十九名，登三甲第二百二十三名進士。兵部觀政，九年授福清县知县。十五年行取考选，十六年四月选授刑科給事中，十七年二月升广东按察司佥事提督学政，造士有法，人稱之曰羅夫子。二十年升参议，二十一年升湖广副使、苏松兵备。著有《青瑣遺編》 《建昌府志》：羅萬程號鵬雲，廣昌人。萬曆庚辰進士，令福清，精心吏治，事有便民者，瘁心力圖之。擢刑科給事中，疏請召還建言諸臣范儁、姜應麟、蔡時鼎、黃道瞻、王德新、顧憲成、彭遵古、顧允大等，又疏减新糧、風群吏、恤畿民、核軍伍四事，劾司禮監張鯨勢傾中外，竊弄大柄，若汪直、劉瑾，必危社稷，疏出，天下想望丰采。督學廣東，造士有法，人稱之曰羅夫子。遷蘇松兵備副使，卒。著有《青瑣遺編》。。

 家族 
曾祖羅廷；祖父羅憲；父羅良俊，曾任縣主簿。前母何氏；母賴氏。具慶下。兄萬言、萬容；弟萬全、萬鍾。

参考文献

Category:明朝福清縣知縣
W
Category:廣昌人
Category:明朝刑科給事中
Category:明朝广东按察司佥事
Category:明朝广东布政使司参议
Category:明朝湖广按察司副使